text: Hotel udvider for 22 mio. kr.
  02 marts 2015 kl. 20.03
  Hotel Koldingfjord spenderer 22 mio.kr. i flere mødelokaler.
  I julen 2014 foretog hotel Koldingfjord en gennemgribende renovering af hotellets køkken og kort efter indrettede hotellet to designer suiter.
  Og nu har Koldingfjord igen millionplaner: 500 kvm. konference-lokaler.
  Det er hotellets største enkeltstående investering i nyere tid, fortæller Peder J. Madsen, der er administrerende direktør for Hotel Koldingfjord.
  Det 22 mio. kr. dyre byggeri skal efter planen gå i gang i løbet af sommeren.
  